ระเบียบ ก.บ.ศป. ว่าด้วยการบริหารงานทุนและความร่วมมือระหว่างประเทศ พ.ศ. ๒๕๖๕ โดยที่เป็นการสมควรปรับปรุงระเบียบ ก.บ.ศป. ว่าด้วยการบริหารงานทุนและความร่วมมือ ระหว่างประเทศเพื่อให้สามารถดําเนินการบริหารงานทุนและความร่วมมือระหว่างประเทศได้อย่าง เหมาะสมและมีประสิทธิภาพ กับทั้งเป็นประโยชน์ต่อการพัฒนาข้าราชการศาลปกครองมากยิ่งขึ้น อาศัยอํานาจตามความในมาตรา ๔๑/๘ (๑) แห่งพระราชบัญญัติจัดตั้งศาลปกครองและ วิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและ วิธีพิจารณาคดีปกครอง (ฉบับที่ ๙) พ.ศ. ๒๕๖๐ คณะกรรมการบริหารศาลปกครอง (ก.บ.ศป.) จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยการบริหารงานทุนและความร่วมมือ ระหว่างประเทศ พ.ศ. ๒๕๖๕"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบ ก.บ.ศป. ว่าด้วยการบริหารงานทุนและความร่วมมือระหว่าง ประเทศ พ.ศ. ๒๕๖๔ ข้อ ๔ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ การบริหารงานทุนและความร่วมมือระหว่างประเทศให้เป็นไปตามระเบียบนี้ การใดที่มิได้กําหนดไว้ในระเบียบนี้ ให้นําระเบียบสํานักนายกรัฐมนตรีว่าด้วยการให้ข้าราชการ ไปศึกษา ฝึกอบรม ปฏิบัติการวิจัย และดูงาน ณ ต่างประเทศ และหลักเกณฑ์ วิธีการ และเงื่อนไข การให้ข้าราชการพลเรือนสามัญไปศึกษาเพิ่มเติม ฝึกอบรม ดูงาน หรือปฏิบัติการวิจัยในประเทศ ออกตามความในกฎหมายว่าด้วยระเบียบข้าราชการพลเรือน หรือระเบียบและหลักเกณฑ์อื่นที่เกี่ยวข้อง ซึ่งทางราชการกําหนดขึ้นมาใช้บังคับโดยอนุโลม เว้นแต่ ก.บ.ศป. จะมีมติเป็นอย่างอื่นข้อ ๖ ในระเบียบนี้ "ข้าราชการศาลปกครอง" หมายความว่า ข้าราชการตุลาการศาลปกครองและข้าราชการ ฝ่ายศาลปกครอง "ผู้มีอํานาจอนุมัติ" หมายความว่า (๑) ประธานศาลปกครองสูงสุด สําหรับข้าราชการตุลาการศาลปกครองและเลขาธิการ (๒) เลขาธิการ สําหรับข้าราชการฝ่ายศาลปกครอง"คณะกรรมการ" หมายความว่า คณะกรรมการบริหารงานทุนและความร่วมมือระหว่างประเทศ "สํานักงาน" หมายความว่า สํานักงานศาลปกครอง "เลขาธิการ" หมายความว่า เลขาธิการสํานักงานศาลปกครอง "ศึกษา" หมายความว่า การเพิ่มพูนความรู้ด้วยการเรียนหรือการวิจัย ตามหลักสูตรของ สถาบันการศึกษาหรือสถาบันวิชาชีพ เพื่อให้ได้มาซึ่งปริญญาหรือประกาศนียบัตรวิชาชีพ ที่คณะกรรมการหรือ ก.พ. รับรอง และหมายความรวมถึงการเตรียมความพร้อมด้านภาษา การรับ คําแนะนําก่อนเข้าศึกษา และการฝึกอบรม หรือการดูงาน ที่เป็นส่วนหนึ่งของการศึกษาหรือต่อจาก การศึกษานั้นด้วย "ฝึกอบรม" หมายความว่า การเพิ่มพูนความรู้ ความชํานาญ หรือประสบการณ์ ด้วยการเรียน การวิจัย การเข้ารับการอบรม การเข้าร่วมสัมมนา ตามหลักสูตรหรือโครงการฝึกอบรม หรือสัมมนา ทั้งเชิงบรรยายหรือเชิงปฏิบัติการ การดําเนินงานตามโครงการแลกเปลี่ยนกับต่างประเทศ การไปเสนอ ผลงานทางวิชาการและการประชุมเชิงปฏิบัติการซึ่งมิได้มีวัตถุประสงค์เพื่อให้ได้มาซึ่งปริญญาหรือ ประกาศนียบัตรวิชาชีพที่คณะกรรมการหรือ ก.พ. รับรอง และหมายความรวมถึงการเตรียมความพร้อม ด้านภาษา การรับคําแนะนําก่อนเข้าฝึกอบรม หรือการดูงานที่เป็นส่วนหนึ่งของการฝึกอบรมหรือ ต่อจากการฝึกอบรมนั้นด้วย "ปฏิบัติการวิจัย" หมายความว่า การทํางานวิจัยเพื่อนําผลที่ได้รับมาใช้ให้เกิดประโยชน์ ต่อศาลปกครองหรือสํานักงานโดยตรง ซึ่งไม่รวมถึงการวิจัยตามลักษณะของการศึกษาหรือฝึกอบรม "ดูงาน" หมายความว่า การเพิ่มพูนประสบการณ์และความรู้เกี่ยวกับการปฏิบัติงานของ หน่วยงานหรือสถาบันอื่น "ทุน" หมายความว่า เงินที่จ่ายให้เป็นค่าใช้จ่ายเพื่อการศึกษา ฝึกอบรม ปฏิบัติการวิจัย หรือดูงาน เงินที่จ่ายให้เป็นค่าใช้จ่ายเพื่อการครองชีพระหว่างศึกษา ฝึกอบรม ปฏิบัติการวิจัย หรือดูงาน และค่าพาหนะเดินทาง แต่ไม่รวมถึงเงินที่ได้รับเป็นค่าใช้จ่ายในการเดินทางไปราชการ "ทุนประเภท ๑" หมายความว่า ทุนดังต่อไปนี้ ทุนประเภท ๑ (ก) ตามระเบียบสํานักนายกรัฐมนตรี ว่าด้วยการให้ข้าราชการไปศึกษา ฝึกอบรม ปฏิบัติการวิจัย และดูงาน ณ ต่างประเทศ ทุนประเภท ๑ (ข) ตามระเบียบสํานักนายกรัฐมนตรี ว่าด้วยการให้ข้าราชการไปศึกษา ฝึกอบรม ปฏิบัติการวิจัย และดูงาน ณ ต่างประเทศ และหมายความรวมถึงทุนที่รัฐบาลต่างประเทศ องค์การระหว่างประเทศ องค์การต่างประเทศ หรือนิติบุคคลต่างประเทศมอบให้แก่ศาลปกครองหรือ สํานักงานโดยตรง ทุนประเภท ๑ (ค) ตามระเบียบสํานักนายกรัฐมนตรี ว่าด้วยการให้ข้าราชการไปศึกษา ฝึกอบรม ปฏิบัติการวิจัย และดูงาน ณ ต่างประเทศข้อ ๗ ให้มีคณะกรรมการคณะหนึ่ง เรียกว่า "คณะกรรมการบริหารงานทุนและความร่วมมือ ระหว่างประเทศ" ประกอบด้วย (๑) รองประธานศาลปกครองสูงสุดซึ่งประธานศาลปกครองสูงสุดมอบหมาย เป็นประธาน กรรมการ (๒) ข้าราชการตุลาการศาลปกครองจํานวนสองคนซึ่งประธานศาลปกครองสูงสุดมอบหมาย เป็นกรรมการ (๓) อธิบดีศาลปกครองกลาง เป็นกรรมการ (๔) เลขาธิการ เป็นกรรมการและเลขานุการ ให้ประธานศาลปกครองสูงสุดเป็นผู้แต่งตั้งประธานกรรมการและกรรมการตามวรรคหนึ่ง ให้เลขาธิการมอบหมายข้าราชการฝ่ายศาลปกครองจํานวนสองคนเป็นผู้ช่วยเลขานุการ ประธานกรรมการและกรรมการตามวรรคหนึ่ง (๒) ให้มีวาระการดํารงตําแหน่งคราวละสองปี นับแต่วันที่ได้รับแต่งตั้ง ในกรณีที่ตําแหน่งประธานกรรมการหรือกรรมการว่างลงก่อนครบวาระ ให้ประธานศาลปกครองสูงสุด แต่งตั้งแทนตําแหน่งที่ว่าง เว้นแต่วาระการดํารงตําแหน่งของประธานกรรมการหรือกรรมการผู้นั้น จะเหลือไม่ถึงเก้าสิบวัน จะไม่แต่งตั้งแทนตําแหน่งที่ว่างก็ได้ ประธานกรรมการหรือกรรมการซึ่งได้รับการแต่งตั้งแทนตําแหน่งที่ว่าง ให้อยู่ในตําแหน่งเท่ากับ วาระที่เหลืออยู่ของผู้ซึ่งตนแทนข้อ ๘ ให้คณะกรรมการมีอํานาจหน้าที่ ดังต่อไปนี้ (๑) พิจารณากลั่นกรอง วิเคราะห์ นโยบายและแผนการพัฒนาข้าราชการด้วยทุนการศึกษา และนโยบายและแผนการดําเนินงานความร่วมมือระหว่างประเทศของสํานักงาน โดยเสนอประธาน ศาลปกครองสูงสุดเพื่อให้ความเห็นชอบ และรายงาน ก.บ.ศป. เพื่อทราบ (๒) เห็นชอบแผนการดําเนินงานโครงการหรือกิจกรรมการเสริมสร้างความสัมพันธ์และ เครือข่ายความร่วมมือทางวิชาการระหว่างประเทศ กํากับดูแลให้เป็นไปตามแผนดังกล่าว และรายงาน ต่อประธานศาลปกครองสูงสุดเพื่อทราบ ยกเว้นโครงการหรือกิจกรรมที่อยู่ในอํานาจของประธาน ศาลปกครองสูงสุดเป็นผู้พิจารณาในกรณีการเข้าร่วมประชุมสัมมนาระหว่างประเทศ หรือกรณีประธาน ศาลปกครองสูงสุดเดินทางไปเยือนต่างประเทศตามคําเชิญของหน่วยงานต่าง ๆ อยู่ในอํานาจของ ประธานศาลปกครองสูงสุดที่จะเป็นผู้พิจารณา (๓) กํากับดูแลโครงการหรือกิจกรรมเกี่ยวกับการบริหารงานทุน การเตรียมความพร้อม ให้แก่ข้าราชการศาลปกครองเพื่อรับทุน การติดตามความก้าวหน้าในการศึกษา และการติดตามการใช้ ประโยชน์ผู้รับทุน (๔) แสวงหาความร่วมมือทางวิชาการระหว่างประเทศ แสวงหาเงินทุนและแหล่งทุน เพื่อใช้ในการพัฒนาข้าราชการศาลปกครอง (๕) กําหนดคุณสมบัติผู้สมัครรับทุน ระยะเวลาการให้ทุน และเงื่อนไข ให้เป็นไปตามที่ เจ้าของทุนกําหนด กําหนดสาขาวิชาที่จะให้ทุน รวมทั้งจํานวนทุนที่จะให้ในแต่ละปี ประกาศรับสมัคร คัดเลือก และการประกาศผล (๖) พิจารณาอนุมัติหรือยุติการให้ทุน การเปลี่ยนแปลงระยะเวลา สถานศึกษา สาขาวิชา หัวข้อวิทยานิพนธ์ รวมถึงการให้ความเห็นชอบในเรื่องอื่นที่เกี่ยวข้องกับการศึกษา ฝึกอบรม ปฏิบัติการวิจัย และดูงานแก่ข้าราชการศาลปกครองจากทุกแหล่งทุน (๗) พิจารณาให้ความเห็นชอบในการให้ทุนแก่ข้าราชการศาลปกครองผู้ได้รับทุนจาก แหล่งทุนอื่นเพื่อเป็นค่าใช้จ่ายในส่วนที่สามารถเบิกจ่ายได้ตามระเบียบนี้ แต่ทุนดังกล่าวไม่ครอบคลุมถึง และคณะกรรมการเห็นว่าเป็นประโยชน์ต่อศาลปกครองหรือสํานักงาน (๘) แต่งตั้งคณะอนุกรรมการหรือคณะทํางานเพื่อสนับสนุนการปฏิบัติหน้าที่ของคณะกรรมการ ตามความจําเป็นและเหมาะสม (๙) ปฏิบัติหน้าที่อื่นตามที่กําหนดในระเบียบนี้ รวมทั้งปฏิบัติการอื่นใดที่จําเป็นหรือเกี่ยวเนื่อง เพื่อให้เป็นไปตามระเบียบนี้ข้อ ๙ ข้าราชการศาลปกครองที่ได้รับอนุมัติให้ไปศึกษา ฝึกอบรม ปฏิบัติการวิจัย หรือดูงาน จะเปลี่ยนแปลงกําหนดระยะเวลา สถานศึกษาหรือสถานที่ฝึกอบรม หรือแนวทางการศึกษาหรือ ฝึกอบรมให้แตกต่างไปจากที่ได้รับอนุมัติไว้มิได้ เว้นแต่จะได้รับอนุมัติจากผู้มีอํานาจอนุมัติ ในกรณีที่มีเหตุจําเป็นและสมควร คณะกรรมการอาจขยายระยะเวลาการให้ทุนการศึกษาแก่ ข้าราชการศาลปกครองที่ได้รับทุนตามที่เห็นสมควรภายใต้งบประมาณที่ได้รับการจัดสรรในแต่ละปี โดยรายงานให้ประธานศาลปกครองสูงสุดทราบข้อ ๑๐ ให้ข้าราชการศาลปกครองที่ได้รับทุนสํานักงานได้รับค่าใช้จ่ายเท่าที่จ่ายจริง หรือตามจํานวนที่กําหนดให้ได้รับแบบเหมาจ่าย แต่ไม่เกินจํานวนเงินตามแต่ละประเภททุน ที่คณะกรรมการกําหนดข้อ ๑๑ การเบิกจ่ายทุนของข้าราชการศาลปกครองผู้ได้รับอนุมัติให้ไปศึกษา ณ ต่างประเทศ ด้วยทุนสํานักงาน ให้นําข้อบังคับ ก.พ. ว่าด้วยการจัดการการศึกษา ควบคุมดูแล และการให้ ความช่วยเหลือบุคลากรภาครัฐ และนักเรียนที่อยู่ในความดูแลของ ก.พ. ในต่างประเทศ มาใช้โดยอนุโลม เว้นแต่ในกรณีจําเป็นหรือมีเหตุผลอันสมควร คณะกรรมการโดยความเห็นชอบของ ประธานศาลปกครองสูงสุดอาจพิจารณากําหนดเป็นอย่างอื่นก็ได้ข้อ ๑๒ ให้ข้าราชการศาลปกครองที่ได้รับทุนประเภท ๑ ทําสัญญาให้ไว้กับสํานักงานหรือ แหล่งทุน โดยให้จัดทําสัญญาตามแบบที่คณะกรรมการหรือแหล่งทุนกําหนด แล้วแต่กรณีข้อ ๑๓ การลาไปศึกษา ฝึกอบรม หรือปฏิบัติการวิจัยของข้าราชการศาลปกครอง ให้เป็นไปตามระเบียบ ก.บ.ศป. ว่าด้วยการลาของข้าราชการศาลปกครองและลูกจ้างสํานักงาน ศาลปกครอง และให้ทําสัญญากับผู้ได้รับอนุญาตตามแบบที่กําหนดในระเบียบดังกล่าวข้อ ๑ ข้าราชการศาลปกครองที่ไปศึกษา ฝึกอบรม ปฏิบัติการวิจัย และดูงาน จะต้อง รายงานผลการศึกษา ฝึกอบรม ปฏิบัติการวิจัย และดูงาน ให้สํานักงานทราบ ดังนี้ (๑) กรณีไปศึกษา ต้องรายงานผลการศึกษาทุกภาคการศึกษาตลอดระยะเวลาที่ได้รับทุน ให้สํานักงานทราบ หรือเมื่อได้รับการร้องขอ และเมื่อสําเร็จการศึกษาแล้ว ให้ส่งสําเนารายงานผล การศึกษา พร้อมสําเนาปริญญาบัตรหรือประกาศนียบัตรให้แก่สํานักงานภายในหกสิบวันนับแต่วันที่ สําเร็จการศึกษา และหากมีการจัดทําวิทยานิพนธ์ สารนิพนธ์ หรือเอกสารรายงานทางการศึกษาอื่น ให้ข้าราชการศาลปกครองที่ได้รับทุนการศึกษาส่งวิทยานิพนธ์ สารนิพนธ์ หรือเอกสารรายงานทาง การศึกษาดังกล่าวฉบับสมบูรณ์ จํานวนสองฉบับ ไปพร้อมกับรายงานผลการศึกษาด้วย (๒) กรณีไปปฏิบัติการวิจัย ต้องรายงานความก้าวหน้าในการทําวิจัยต่อสํานักงาน ตามระยะเวลาและวิธีการที่คณะกรรมการกําหนด ทั้งนี้ ผู้ได้รับทุนจะต้องส่งผลงานวิจัยฉบับสมบูรณ์ จํานวนสองฉบับ ภายในระยะเวลาไม่เกินหกสิบวัน นับแต่วันสิ้นสุดโครงการปฏิบัติการวิจัย และหากมี การตีพิมพ์ผลงานวิจัยจะต้องลงข้อความว่า "ได้รับทุนวิจัยจากสํานักงานศาลปกครอง" (๓) กรณีไปฝึกอบรมหรือดูงาน ต้องส่งรายงานการฝึกอบรมหรือดูงานให้สํานักงานภายใน ระยะเวลาไม่เกินสามสิบวันหลังจากเสร็จสิ้นการฝึกอบรมหรือดูงาน กรณีไปศึกษาหรือไปปฏิบัติการวิจัยในประเทศ ให้ดําเนินการตาม (๑) หรือ (๒) ภายใน ระยะเวลาไม่เกินสี่สิบห้าวัน กรณีที่ข้าราชการศาลปกครองผู้ใดไม่ดําเนินการตามวรรคหนึ่ง หากเป็นข้าราชการตุลาการ ศาลปกครอง ให้สํานักงานรายงานให้ประธานศาลปกครองสูงสุดทราบ เพื่อพิจารณาดําเนินการตามที่ เห็นสมควร แต่ถ้าเป็นข้าราชการฝ่ายศาลปกครองให้ดําเนินการตามระเบียบที่เกี่ยวข้องข้อ ๑๕ เมื่อครบกําหนดเวลาที่ได้รับอนุมัติ หรือกรณีที่ยังไม่ครบกําหนดเวลาที่ได้รับอนุมัติ แต่เสร็จการศึกษา ฝึกอบรม ปฏิบัติการวิจัย หรือดูงาน ก่อนครบกําหนดเวลา ให้ข้าราชการ ศาลปกครองที่ได้รับอนุมัติให้ไปศึกษา ฝึกอบรม ปฏิบัติการวิจัย หรือดูงาน ณ ต่างประเทศ เดินทางกลับให้ถึงประเทศไทย และรายงานตัวกลับมาปฏิบัติหน้าที่ราชการ ภายในระยะเวลา ดังนี้ (๑) ไม่เกินยี่สิบวัน สําหรับผู้ที่ได้รับอนุมัติให้ไปศึกษา ฝึกอบรม หรือปฏิบัติการวิจัย เกินหนึ่งปี (๒) ไม่เกินสิบวัน สําหรับผู้ที่ได้รับอนุมัติให้ไปศึกษา ฝึกอบรม หรือปฏิบัติการวิจัย เกินหกเดือน ถึงหนึ่งปี (๓) ไม่เกินห้าวัน สําหรับผู้ที่ได้รับอนุมัติให้ไปศึกษา ฝึกอบรม หรือปฏิบัติการวิจัย ไม่เกินหกเดือน (๔) ไม่เกินสองวัน สําหรับผู้ได้รับอนุมัติให้ไปดูงานข้อ ๑๖ เมื่อครบกําหนดเวลาที่ได้รับอนุมัติ หรือกรณีที่ยังไม่ครบกําหนดเวลาที่ได้รับอนุมัติ แต่เสร็จการศึกษา ฝึกอบรม ปฏิบัติการวิจัย หรือดูงาน ก่อนครบกําหนดเวลา ให้ข้าราชการ ศาลปกครองที่ได้รับอนุมัติให้ไปศึกษา ฝึกอบรม ปฏิบัติการวิจัย หรือดูงานในประเทศ รายงานตัว กลับมาปฏิบัติหน้าที่ราชการโดยเร็ว ทั้งนี้ ต้องไม่เกินเจ็ดวันนับแต่วันถัดจากวันที่ครบกําหนดเวลา ที่ได้รับอนุมัติหรือวันที่เสร็จการศึกษา ฝึกอบรม ปฏิบัติการวิจัย หรือดูงาน แล้วแต่กรณีข้อ ๑๗ ข้าราชการศาลปกครองผู้ได้รับอนุมัติทุนตามระเบียบคณะกรรมการข้าราชการ ฝ่ายศาลปกครอง ว่าด้วยการพัฒนาข้าราชการ พ.ศ. ๒๕๔๔ และที่แก้ไขเพิ่มเติม หรือระเบียบ ก.บ.ศป. ว่าด้วยการบริหารงานทุนและความร่วมมือระหว่างประเทศ พ.ศ. ๒๕๖๔ อยู่ในวันที่ระเบียบนี้มีผล ใช้บังคับ ให้ผู้นั้นเป็นข้าราชการศาลปกครองผู้ได้รับอนุมัติทุนตามระเบียบนี้ข้อ ๑๘ ให้ประธานศาลปกครองสูงสุดหรือเลขาธิการพิจารณามอบหมายบุคคลเพื่อแต่งตั้ง ให้ดํารงตําแหน่งในคณะกรรมการตามข้อ ๗ ของระเบียบนี้ ภายในสามสิบวันนับแต่วันที่ระเบียบนี้ ใช้บังคับ ให้คณะอนุกรรมการตามระเบียบ ก.บ.ศป. ว่าด้วยการบริหารงานทุนและความร่วมมือ ระหว่างประเทศ พ.ศ. ๒๕๖๔ ซึ่งได้รับการแต่งตั้งให้ดํารงตําแหน่งอยู่ในวันก่อนวันที่ระเบียบนี้ใช้บังคับ คงอยู่ในตําแหน่งต่อไปจนกว่าจะมีการแต่งตั้งคณะกรรมการตามข้อ ๗ ของระเบียบนี้ข้อ ๑๙ ให้ประธานศาลปกครองสูงสุดเป็นผู้รักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ และมีอํานาจตีความและวินิจฉัย ปัญหาเกี่ยวกับการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๑๙ พฤษภาคม พ.ศ. ๒๕๖๕ ชาญชัย แสวงศักดิ์ ประธานศาลปกครองสูงสุด ประธานกรรมการบริหารศาลปกครอง